ตร.แนะเลี่ยงเส้นทาง “สารพัดม็อบ” ชุมนุมไล่ “นายก” วันนี้
ตร. แจ้งผู้ใช้รถใช้ถนนเลี่ยงเส้นทางชุมนุมสารพัดม็อบ บริเวณอนุสาวรีย์ประชาธิปไตย อนุสรณ์สถาน 14 ตุลาฯ และทำเนียบรัฐบาล โดยจะมีเส้นทางที่อาจได้รับผลกระทบจากการชุมนุมฯและควรหลีกเลี่ยง พร้อมแนะเส้นทางที่แนะนำให้ประชาชนไปใช้เพื่อหลีกเลี่ยงผลกระทบด้านการจราจร
24 มิ.ย. 2564

พล.ต.ต.จิรสันต์ แก้วแสงเอก รองผู้บัญชาการตำรวจนครบาล (รอง ผบช.น.) และ พล.ต.ต.ธีระพงษ์ วงษ์รัฐพิทักษ์ ผู้บังคับการตำรวจจราจร (ผบก.จร.) แจ้งประชาสัมพันธ์ข่าวสารให้ประชาชนผู้ใช้รถใช้ถนนได้รับทราบ กรณีปรากฎทางสื่อโซเชียลมีเดียได้มีประกาศนัดรวมตัวของกลุ่มผู้ชุมนุมฯ บริเวณอนุสาวรีย์ประชาธิปไตย อนุสรณ์สถาน 14 ตุลาฯ และทำเนียบรัฐบาล ตั้งแต่เวลา 11.00 น. เป็นต้นไป
เนื่องด้วยบริเวณการรวมกลุ่มผู้ชุมนุมอยู่บริเวณถนนราชดำเนิน ซึ่งเป็นเส้นทางสายหลักที่ประชาชนใช้ในการสัญจร ดังนั้นเพื่อให้เกิดความสะดวกในการเดินทางของประชาชน บช.น. จึงขอแจ้งข้อมูลข่าวสารด้านการจราจร เพื่อประกอบในการวางแผนการเดินทาง และขอให้หลีกเลี่ยงเส้นทางตั้งแต่เวลา 06.00 น. เป็นต้นไปจนเสร็จสิ้นการชุมนุม ดังนี้
1.เส้นทางที่อาจได้รับผลกระทบจากการชุมนุมฯและควรหลีกเลี่ยง ได้แก่ ถนนราชดำเนินใน, ถนนราชดำเนินกลาง, ถนนราชดำเนินนอก, ถนนนครราชสีมา, ถนนนครสวรรค์, ถนนพิษณุโลก, ถนนตะนาว, ถนนศรีอยุธยา, ถนนดินสอ, ถนนพระร่าม 5, ถนนลูกหลวง, สะพานสมเด็จพระปิ่นเกล้า, ถนนประชาธิปไตย
2.เส้นทางที่แนะนำให้ประชาชนไปใช้เพื่อหลีกเลี่ยงผลกระทบด้านการจราจร
2.1) เส้นทางทิศเหนือ  ได้แก่ ถนนสุโขทัย, ถนนอำนวยสงคราม, ถนนนครไชยศรี, ถนนเศรษฐศิริ, สะพานกรุงธน (ซังฮี้), สะพานพระราม 7
2.2) เส้นทางทิศตะวันออก ได้แก่ ถนนวิภาวดีรังสิต, ทางพิเศษศรีรัช, ถนนพหลโยธิน, ถนนสวรรคโลก, ถนนพระราม 6
2.3) เส้นทางทิศใต้ ได้แก่ ถนนวิสุทธิกษัตริย์,  ถนนเจริญกรุง, ถนนหลานหลวง, ถนนเยาวราช, ถนนบำรุงเมือง, ถนนพระราม 1, ถนนวรจักร,  ถนนพระราม 4
2.4) เส้นทางทิศตะวันตก ได้แก่ ถนนจรัญสนิทวงศ์, สะพานพระราม 8, ถนนบรมราชชนนี, สะพานพระพุทธยอดฟ้า, ถนนอรุณอัมรินทร์, สะพานพระปกเกล้า